Подобрете паметта и концентрацията с тези 4 лесни упражнения | Здравни съвети Framar.bg
Начало › Съвети › Здраво тяло › Златната възраст › Подобрете паметта и концентрацията с тези 4 лесни упражнения
Редовните упражнения помагат за поддържане на добра фигура и забавят процесите на преждевременно стареене. Това важи за всички органи в нашето тяло, включително мозъка. Представяме ви 4 лесни упражнения, които могат да ви помогнат да насърчите паметта и други когнитивни функции в напреднала възраст.
1. Многоцветен текст.
Пред вас има списък с думи, написани в различни цветове. Започнете с най-горната, изричайки на глас нейния цвят. Когато стигнете до края на списъка, отново назовете цвета на всяка дума, само че в обратен ред. В началото тази задача може да ви се стори трудна, тъй като участъците, отговорни за възприемането на текста и възприемането на цветовете, се намират в различни полукълба на мозъка.
Полезни ефекти: Това упражнение помага за предотвратяване болестта на Алцхаймер чрез установяване на нови връзки между полукълбата/подобрява концентрацията и способностите за "превключване" на вниманието.
2. Таблица Шулте.
Концентрирайте се върху числото 19, разположено в центъра на квадрата. Вашата цел е да намерите числото 1, а след това и останалите числа във възходящ ред, фиксирайки погледа си на всяко едно от тях. В последствие може да начертаете своя собствена таблица (не забравяйте да подредите числата на случаен принцип). Алтернативно може да потърсите таблици Шулте в интернет.
Полезни ефекти: Увеличава скоростта за прием и обработка на информация и развива периферното зрение.
3. Жестове с пръсти.
Нагласете пръстите на дясната си ръка, за да направите знака "мир", като заедно с това направите знака "ок" с лявата ръка. След това променете разположението на пръстите, така че лявата ръка да показва "мир", а дясната "ок". Повторете упражнението няколко пъти. След това го направете с двете ръце наведнъж.
Полезни ефекти: Тренира вниманието и развива способността за бързо преминаване от една задача към друга.
4. Бимануално синхронно писане.
За това упражнение имате нужда от два листа хартия и два цветни молива. След като приготвите материалите, започнете да рисувате геометрични фигури с двете ръце едновременно. Също така може да изписвате букви или думи (при условие, че броят на символите е еднакъв за двете ръце).
Полезни ефекти: Синхронното писане учи мозъка да се справя едновременно с много задачи, като заедно с това стимулира активността на двете полукълба.
Известният невролог, Лорънс Кац, разработва система от упражнения, които да помогнат за поддържане функциите на мозъка в зряла възраст. Ето някои съвети от неговите книги:
Опитайте се да изпълнявате вашите ежедневни ритуали (като например, миене на зъби или сресване на косата), използвайки недоминантната си ръка.
Когато си взимате душ или извършвате други рутинни дейности, правете всичко със затворени очи.
Редовно променяйте маршрутите, които използвате, за да отидете до работа, магазина или други редовни дестинации.
Докато гледате филм, се опитайте да изключите звука и да разчитате жестовете и движенията на актьорите, за да разберете какво говорят.
ДЖАРОУ ФОРМУЛАС ФОСФАТИДИЛСЕРИН PS 100 капсули 100 мг. * 60
преди 190 дни, 18 часа и 7 мин.